**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, ул.“ Васил Левски” No.32, ет.3, тел.0879205683, e-mail : oik1508@cik.bg*



ПРОТОКОЛ 67

от редовно заседание на ОИК – Гулянци,

назначена от ЦИК с Решение №1895-МИ от 04.09.2015г.,

състояло се на 18.02.2018 г. от 14.30 часа

в гр. Гулянци, ул. „Васил Левски ” No. 32, ет.3

Днес 18.02.2018 г. от 14.30 часа се проведе заседание на ОИК-Гулянци. На заседанието присъстваха:

1. Надя Борисова Николова

2. Недко Жеков Опров

3. Илона Кръстева Петкова

4. Албена Владимирова Левъшка

5. Ирена Йорданова Ирличанова

6. Деви Христов Дилков

7. Мариана Цветанова Несторова

8. Валерия Стефанова Димитрова

9. Александър Любенов Миндизов

10. Тодор Йорданов Георгиев

11. Ренета Пенчева Маркова

Заседанието бе открито в 14.30 ч. и председателствано от госпожа Надя Николова – Председател на ОИК Гулянци.

Надя Николова: Здравейте, уважаеми колеги! В залата сме 11 членoве на общинската избирателна комисия. Имаме необходимия кворум. Откривам заседанието на общинската избирателна комисия на 18.02.2018 г. Колеги, по повод постъпило писмо от Районна прокуратура Никопол, относно образувано досъдебно производство по ЗМ -47/2018 по описа на ОД-МВР Плевен, относно лицето Пламен Давидов Тодоров, задържан в сектор „Арести“ Плевен. В писмото се предлага да осигурим възможност на горепосоченото лице да гласува. Моля, да се запознаете с постъпилата кореспонденция.

Предлагам ви следния проект за дневен ред:

т.1 Проект на решение, относно постъпилото писмо с вх. No. 179/18.02.2018 г. на ОИК гр. Гулянци. Докладва Деви Дилков и предлага проект на решение, както следва:

„ В ОИК гр. Гулянци на 18.02.2018 год. е постъпило писмо от административния ръководител - районен прокурор на Районна прокуратура Никопол, с което уведомява ОИК Гулянци, че в РП Никопол е образувано ДП-42/2018 год. по описа на същата прокуратура, както и, че във връзка с провеждащото се разследване е задържано за срок от 72 часа лицето Пламен Давидов Тодоров от с. Брест, Област Плевен в сектор „Арести“ град Плевен. С писмото административният ръководител предлага на ОИК Гулянци във връзка с провеждащите се на 18.02.2018 год. частични избори за кмет на кметство с.Брест, Община Гулянци да се осигури възможност на задържаното лице да гласува посредством мобилна секция.

ОИК Гулянци след като разгледа постъпилото писмо от РП Никопол и основателността на направеното предложение в него намира, че същото се явява неоснователно по следните съображения:

Правомощията на Общинската избирателна комисия са посочени в чл.87 от Изборния кодекс. С Указ № 212 от 20 октомври 2017 г. на Президента на Република България е насрочено произвеждането на частичен избор за кмет на кметство с.Брест, Община Гулянци

на 18.02.2018 год. С решение № 248-МИ/ 13.01.2018 год. ОИК Гулянци е определил едномандатен изборен район за избор на кмет на кметство с. Брест - №150806402. С последващи решения за произвеждането на изборите ОИК Гулянци е образувал три секционни избирателни комисии и една подвижна избирателна кутия.

Във връзка с изложеното избирателите вписани в избирателните списъци за провеждането на частичните избори за кмет на кметство с. Брест, които следва да се произведат на 18.02.2018 год. могат да гласуват единствено и само в избирателния район, в който се произвеждат изборите и където същите са вписани в избирателните списъци. Същото се отнася и до избирателите , които са вписани в избирателния списък за избирателите по чл.37. ал. 1 от ИК, които ще гласуват с подвижната избирателна кутия. В конкретния случай посочен в писмото на Районна прокуратура – Никопол е посочено, че лицето Пламен Давидов Тодоров е задържан в сектор „Арести“ град Плевен, т.е. извън избирателния район в който се произвеждат изборите за кмет на кметство с. Брест, Община Гулянци. В този смисъл упражняването на избирателното право от страна на Пламен Давидов Тодоров е възможно да се осъществи от него лично, единствено в избирателната секция в с. Брест, Община Гулянци, в която същия е вписан в списъка с избирателите, които могат да гласуват за кмет на кметство с. Брест, Община Гулянци.

Деви Дилков: Предлагам Ви да гласуваме решение.

Режим на гласуване. Гласували 11 члена на ОИК: за – 11 (НН,НО,ИП,АЛ,ИИ,ДД,МН,ВС,АМ,ТГ,РМ), против -няма

На основание извършеното гласуване ОИК Гулянци

**РЕШИ:**

**ОСТАВЯ БЕЗ УВАЖЕНИЕ** предложението на административен ръководител - районен прокураор на РП- Никопол ОИК Гулянци да осигури на задържания под стража в сектор „Арести“ град Плевен Пламен Давидов Тодоров възможност да гласува посредством мобилна секция.

Прието Решение No. 272-МИ /18.02.2018 г.

Решението може да бъде обжалвано в тридневен срок от обявяването му пред ЦИК.

Приетото решение да се обяви на таблото и на страницата на ОИК Гулянци.

Поради изчерпване на дневния ред заседанието беше закрито в 16.10 часа.

Председател: Надя Николова Секретар: Илона Петкова